冯时行
送涪守何常卿十六韵
一时周屏翰，千载汉循良。
宠渥分民社，疲羸赖纪纲。
洪恩随雨润，令问与风翔。
日月流年驶，江山别恨长。
已闻谈旧政，方改视新章。
贱子千官底，曾依数仞墙。
迂愚真滥吹，浩荡实包荒。
倦鸟栖林樾，哀鸿顾稻梁。
一廛联户版，余惠及耕桑。
迨此徵黄速，还闻惜寇忙。
江云牙行旆，峡树远归樯。
亟欲承颜面。於正写肺肠。
麦秋驱病马，山雨绝横塘。
意去如飞鸟，身留类触羊。
登临空怅望，竚立更凄凉。
眷注期公久，趋瞻预可量。